

**ЈАВНИ ПОЗИВ**

Комисија образована за потребе спровођења конкурса у оквиру пројекта „Подршка запошљавању припадника ромске заједнице у Младеновцу: алтернатива тражењу азила у земљама ЕУ“ расписује Јавни позив постојећим предузетницима, микро и малим предузећима за доделу опреме са циљем запошљавања Рома и Ромкиња са територије општине Младеновац.

Пројекат „Подршка запошљавању припадника ромске заједнице у Младеновцу: алтернатива тражењу азила у земљама ЕУ“ Градска општина Младеновац реализује у сарадњи са Удружењем предузетница источне Србије у оквиру програма Немачке развојне сарадње „Инклузија Рома и других маргинализованих група у Србији – Иницијатива за инклузију 3“ који спроводи ГИЗ.

Програм Немачке развојне сарадње „Инклузија Рома и других маргинализован група у Србији“ се спроводи у сарадњи са Министарством за људска и мањинска права и друштвени дијалог.

Општи циљ пројекта је подстицање укључивања припадника ромске националне мањине и повратника у формално тржиште рада уз повећање њихове запошљивости, док је специфични циљ повећање запошљавања и самозапошљавања Рома и повратника у општини Младеновац кроз мере прилагођене њиховим потребама.

**Висина средстава и право учешћа на конкурсу:**

Опрему у висини од по 2.500 еура, у динарском износу по курсу пројекта на дан уплате од стране донатора, добиће укупно десет активних правних лица (предузетничке радње/микро и мала предузећа), уз услов да запосле минимум једног Рома/или једну Ромкињу.

Право учешћа на конкурсу имају активна правна лица наведене категорије која су основана најкасније до краја 2021. године и регистроване на територији Градске општине Младеновац.

Физичка лица, међународне организације, државне институције, удружења грађана и владина тела не одговарају условима овог конкурса.

Градска општина Младеновац се обавезује да крајњем кориснику, односно одабраним предузетничким радњама и микро и малим предузећима обезбеди подршку у виду набавке опреме и са одабраним правним субјектима потпише Уговор о додели опреме.

Одабрана правна лица ће власништво над опремом стећи најраније годину дана од дана потписивања Уговора.

**Селекција предузетничких радњи/микро и малих предузећа ће се вршити на основу критеријума, који укључују:**

* да су регистровани у Агенцији за привредне делатности Републике Србије
* да делатност обављају на територији Градске општине Младеновац
* укупан број тренутно запослених
* тржиштва заступљеност
* позитивно финансијско пословање
* дужина рада предузетничке радње/микро и малих предузећа

Одлуку о избору десет предузетничких радњи/микро и малих предузећа донеће Комисија у року од пет дана од дана закључења јавног позива.

**На конкурс не могу да учествују правна лица – предузетници/микро и мала предузећа:**

* уколико су под банкротом или је над њима покренут стечајни поступак или поступак ликвидације;
* уколико нису испуњене обавезе у вези са плаћањем доприноса социјалног осигурања или пореза у складу са законским одредбама Републике Србије;
* уколико им је у року од две године пре подношења пријаве изречена правоснажна мера забране обављања делатности.

**Основна документација која се подноси:**

1. Образац 1 - Правилно попуњен пријавни формулар - оверен и потписан од стране овлашћеног лица
2. Образац 2 - Изјава оверена и потписана од стране овлаћеног лица подносиоца пријаве на меморандуму подносиоца пријаве да не спада ни у једну од категорија које не могу да учествују на Јавном позиву
3. Образац 3 - Формулар пословне идеје
4. Регистрован финансисјки извештаји (за привредне субјекте који послују од 2021.године потребан је финансијски извештај за 2021.годину. За привредне субјекте који послују више од 2 године, потребно је доставити финансијске извештаје за последње две године пословања)
5. Извод из регистра привредних субјеката (Агенција за привредне регистре или одговарајући регистар) – фотокопија извода
6. Доказ о измирењу обавеза по основу пореза и доприноса у Републици Србији (потврду Пореске управе о измирењу пореза и извод из централног регистра обавезног социјалног осигурања) – фотокопија
7. Потврда НБС да правно лице није у блокади
8. Фотокопија личне карте подносиоца захтева – овлашћеног лица

Једно правно лице – подносилац пријаве може да поднесе само једну пријаву за учешће на овом конкурсу.

**Комисија има право да одбаци пријаве:**

1. Које су пристигле након рока за подношење пријава;

2. Које нису доставиле исправно попуњен формулар и сву тражену документацију;

3. Предузећа која су поднела више од једне пријаве за учешће у програму;

4. Предузећа за која се утврди да су дала нетачне информације у процесу аплицирања на конкурс;

5. Предузећа која су покушала да утичу на одабир пројеката током конкурса или процеса евалуације пристиглих пријава.

**Остали услови:**

Правна лица подносиоци пријаве треба да су:

* поднела попуњен пријавни формулар са свом потребном документацијом.
* да заснују радни однос на неодређено време са пуним радним временом са незапосленим лицима за која остварује право на субвенцију, при чему Градска општина Младеновац прати реализацију уговорне обавезе 12 месеци;
* у случају престанка радног односа са лицем за које је оствaрено право на субвенцију, послодавац је у обавези да у року од 30 дана од дана престанка радног односа заснује радни однос са другим незапосленим лицем ромске националности. У складу са Јавним позивом потребно је да послодавац то лице задржи у радном односу на неодређено време са пуним радним временом најмање до истека уговором предвиђеног рока;
* измирује обавезе по основу пореза и доприноса за обавезно социјално осигурање у складу са законом;

**Рок за подношење и достављање конкурсних докумената:**

Обрасци пријаве за похађање обуке се могу преузети:

- на писарници Градске општине Младеновац

- на званичној интернет страници Градске општине Младеновац [www.mladenovac.rs](http://www.mladenovac.rs)

Подносиоци пријава су обавези да читко, јасно и прецизно попуне пријаве и одговоре на сва постављена питања. Пријава се попуњавају искучиво електронским путем.

Све додатне информације и објашњења могу се добити на телефон 011/8241-617 и 011/8241-647, радним данима у периоду од 10.00 до 13.00 часова.

Рок за подношење пријава на конкурс је 15 дана од дана објављаивања на огласној табли у Управи Градске општине Младеновац и на званичној интернет страници Градске општине Младеновац, а најкасније до 9. марта 2022.године до 15.00 часова.

Подносиоци пријаве са пратећом документацијом пријаве могу поднети и поштом у затвореној коверти или на писарници Управе Градске општине Младеновац на следећу адресу:

Градска општина Младеновац

Улица Јанка Катића број 6

11400 Младеновац

СА НАЗНАКОМ:

ПРИЈАВА ЗА ДОДЕЛУ ОПРЕМЕ ПРАВНИМ ЛИЦИМА ЗА ЗАПОШЉАВАЊА РОМА И РОМКИЊА У ОКВИРУ ПРОЈЕКТА „ПОДРШКА ЗАПОШЉАВАЊЕУ ПРИПАДНИКА РОМСКЕ ЗАЈЕДНИЦЕ У МЛАДЕНОВЦУ: АЛТЕРНАТИВА ТРАЖЕЊУ АЗИЛА У ЗЕМЉАМА ЕУ“

 **ПРЕДСЕДНИЦА КОМИСИЈЕ**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Сузана Васић, чланица Већа**

**Градске општине Младеновац**

|  |
| --- |
| **Програм Немачке развојне сарадње „Инклузија Рома и других маргинализован група у Србији – Иницијатива за инклузију 3“ спроводи ГИЗ.****Програм Немачке развојне сарадње „Инклузија Рома и других маргинализованих група у Србији“ се спроводи у сарадњи са Министарством за људска и мањинска права и друштвени дијалог.** |